Vajralu kavala nayana movie launched
'వ‌జ్రాలు కావాలా నాయ‌నా` మూవీ ప్రారంభం!
అనిల్, నేహ, నిఖిత హీరో, హీరోయిన్లుగా శ్రీ పాద ఎంటర్టైన్మెంట్స్ ప‌తాకంపై పి.రాధాకృష్ణ దర్శకత్వంలో కిషోర్ కుమార్ కోట
| Updated:
Apr 11, 2016, 09:02PM IST
అనిల్, నేహ , నిఖిత హీరో, హీరోయిన్లుగా శ్రీ పాద ఎంటర్టైన్మెంట్స్ ప‌తాకంపై పి.రాధాకృష్ణ దర్శకత్వంలో కిషోర్ కుమార్ కోట నిర్మిస్తోన్న సినిమా 'వజ్రాలు కావాలా నాయనా`. ఈ సినిమా ప్రారంభోత్సవ కార్య‌క్ర‌మం సోమవారం అన్నపూర్ణ స్టూడియోస్‌లో జరిగింది. ముహూర్తపు సన్నివేశానికి ప్ర‌తాని రామ‌కృష్ణ గౌడ్ క్లాప్‌నివ్వ‌గా చిత్ర నిర్మాత కిషోర్ కుమార్ కోట కెమెరా స్విచ్ ఆన్ చేశారు. అనంత‌రం ఏర్పాటు చేసిన పాత్రికేయుల స‌మావేశంలో.. నిర్మాత కిషోర్ కుమార్ కోట మాట్లాడుతూ..`కొత్త వాళ్లకు అవకాశాలు ఇవ్వాలన్న స‌దుద్దేశంతో ఈ బ్యానర్‌ను స్థాపించాను. ఆ విధంగానే ఈ చిత్రం ద్వారా ద‌ర్శ‌కుడుతో పాటు హీరో, హీరోయిన్లను ప‌రిచ‌యం చేస్తున్నాం. సింగిల్ షెడ్యూల్‌లో నెల రోజుల పాటు సినిమా షూటింగ్ పూర్తి చేసి, జూన్‌లో సినిమాను విడుద‌ల చేయ‌డానికి స‌న్నాహాలు చేస్తున్నాం`అన్నారు. రాధాకృష్ణ మాట్లాడుతూ...`ఇటీవ‌ల కాలంలో సంచ‌ల‌నం సృష్టించిన ఒక అంశాన్ని క‌థా వ‌స్తువుగా తీసుకోని, దానికి సస్పెన్స్, ల‌వ్, థ్రిల్లింగ్ ఇలా ఆల్ ఎలిమెంట్స్ జోడించి ఈ చిత్రాన్ని హ‌ర్ర‌ర్ కామెడీగా రూపొందిస్తున్నాం. కామెడికి పెద్ద పీట వేశాం. ఇప్పటివరకు విఎఫ్ఎక్స్‌లో పని చేసిన నేను ఈ సినిమాతో ద‌ర్శ‌కుడుగా మారుతున్నా` అని అన్నారు.